FMI: economiile emergente frânează creșterea țărilor dezvoltate
Economia globală resimte influența marilor piețe emergente ale Grupului celor Douăzeci, pentru că integrarea acestora în lanțul de aprovizionare face dificilă izolarea lor după două decenii de relații comerciale active. Întrucât piețele emergente ale G20 reprezintă aproape o treime din PIB-ul mondial și aproximativ un sfert din comerțul global, efectele de propagare a șocurilor care provin din aceste economii pune presiune pe activitatea statelor dezvoltate, potrivit unui raport al Fondului Monetar Internațional (FMI).